SJEU5005: Y 3 R (Llythrennedd a Rhifedd)
Canllawiau Aseiniad 2 
Deilliannau Dysgu

	Gwerthuso'r tueddiadau allweddol wrth ddatblygu strategaethau rhifedd a llythrennedd ar draws holl gyfnodau’r system addysg.

	Gwerthuso’r cysylltiadau rhwng llythrennedd a meysydd eraill y cwricwlwm a rhwng rhifedd a meysydd eraill y cwricwlwm.

	Adnabod, dadansoddi a gwerthuso dulliau gwahanol o godi lefelau cyflawniad mewn rhifedd a llythrennedd gan gynnwys y defnydd o TGCh.

	Trefnu eu gwybodaeth a’r hyn y maent wedi’i ddysgu drwy ddefnyddio amrywiaeth o adnoddau gwybodaeth, gan gynnwys TGCh, a chyflwyno’u gwaith ar y lefel briodol.



Gwybodaeth 

Pwys y modiwl: 30%
Geiriau: cyfwerth â 1500 o eiriau
Erbyn 3y.p. ar 25/03/2019 

Creuwch eich adnodd maint A4 neu A3 eich hun i wella dysgu ac addysgu naill ai rhifedd neu lythrennedd. Cynhwyswch sail rhesymegol ar gyfer eich adnodd.

Canllawiau Cyffredinol 

Sylwch bod dwy ran i’r aseiniad yma:
a) Creuwch eich adnodd maint A4 neu A3 eich hun i wella dysgu ac addysgu naill ai rhifedd neu lythrennedd (mae angen ddewis yn wahanol ar draws yr aseiniadau). 
b) Cynhwyswch sail rhesymegol ar gyfer eich adnodd.

Rhan A 

Bydd eich adnodd/gweithgaredd yn cael ei greu ar gyfer blwyddyn ysgol penodol o fewn yr ystod oed cynradd (3 – 11 oed).

Byddwch yn darparu sampl o ddim llai na 3 gweithgaredd sydd yn gallu cael eu defnyddio gyda’r adnodd. Er enghraifft: 
· Os ydych chi’n dewis llyfr fel ffocws eich gweithgaredd rhyngweithiol, bydd angen cynnwys 3 gweithgaredd sy’n gallu cael eu defnyddio fel adnodd dysgu ac addysgu i gyd-fynd â’r llyfr.
· Os ydych chi’n dewis gêm rhifedd, bydd angen cynnwys 3 defnydd gwahanol i’r gweithgaredd rhyngweithiol fel adnodd dysgu ac addysgu.

· Gall y pecyn adnodd fod yn ffisegol neu yn un wedi’i seilio ar dechnoleg.
· Bydd angen cael deilliannau dysgu clir 
· Byddwch yn greadigol

Mae’n iawn i edrych am syniadau ac arfer da wrth ymchwilio, ond sicrhewch eich bod yn cyflwyno eich gwaith gwreiddiol eich hun am y rhan yma. 

Rhan B 

Bydd angen i’ch rhesymeg gynnwys:
· Manylion am y flwyddyn  ysgol rydych wedi dewis ar gyfer eich adnodd addysgu.
· Sut fydd yr adnodd yn cael ei ddefnyddio i gefnogi disgyblion i ddeall cysyniad trwy weithgaredd/au ymarferol. 
· Manylion am ba mor gyfleus ydyw i ddefnyddio a’i roi i ffwrdd yn ôl yr angen. 
· Tystiolaeth o’ch ymchwil a gwaith darllen ehangach i gefnogi eich dewis o weithgaredd rhyngweithiol.

Mae’n bwysig cofio natur academaidd y dasg. Sicrhewch eich bod yn cefnogi eich dadl gan gyfeirio’n aml at lenyddiaeth addas yn gysylltiedig â pholisi, damcaniaeth ac ymarfer. Defnyddiwch gyfeirnodi Harvard trwy’r rhan yma. 

Dangoswch sut mae’r adnodd yn cefnogi’r ddarpariaeath o sgiliau addas i’r oedran perthnasol yn y FfLlRh (2013)

· Cyfeiriwch at sgiliau’r FfLlRh (2013) penodol sy’n cael eu targedu trwy’r adnodd. 
· Rhestr cyfeirnod  – wedi cyfeirnodi’n gywir ac wedi ei gynnwys ar ddiwedd eich rhesymwaith. 
· Llyfryddiaeth  – os yn berthnasol

